Настаўнік жэставай мовы настаўнік-метадыст Уладзімір Фёдаравіч Мелехавец распавёў пра асаблівасці свайго прадмета. Мова жэстаў — даволі багатая і разнастайная. Напрыклад, каб поўнасцю раскрыць значэнне аднаго слова, трэба прадэманстраваць камбінацыю з двух-трох жэстаў. Па адукацыі Уладзімір Фёдаравіч гісторык, але жыццё склалася так, што ён стаў носьбітам жэставай мовы (мае парушэнні слыху), а затым атрымаў і адпаведную адукацыю ў БДПУ імя Максіма Танка. Гэта дазволіла настаўніку прафесійна вучыць жэстам іншых.